ইসলাম-অনৈসলামের দ্বন্দ নিত্যদিনের। এ দ্বন্দের মাঝে কি নিরপেক্ষতা চলে? অন্যায়কে ন্যায়ের, অসত্যকে সত্যের সমকক্ষতা দিলে কি ন্যায়পরায়ণ বা সত্যবাদী বলা যায়? এমন নিরপেক্ষতা শুধু পক্ষপাতিত্বই নয়, প্রচন্ড প্রতারণাও। নিরপক্ষতার খোলসে সত্যকে পরাস্ত করার এটি ষড়যন্ত্র। মুসলিম বিশ্বে ধর্মরিপেক্ষ গোষ্ঠিটি এমন কর্মে লিপ্ত রয়েছে নিছক ইসলামকে পরাস্ত করার স্বার্থে। নিরপেক্ষতা এ লক্ষে বাহানা মাত্র। নিরপেক্ষতার গুরুত্ব রয়েছে ঘটনা বা তথ্যের বস্তুনিষ্ঠ বিচারে। এমনকি পবিত্র কোরআনেও নিরপেক্ষ নিরীক্ষণে তাগিদ দেয়া হয়েছে। কিন্তু ইসলামে কবুলের পর মুসলমান আর নির্দলীয় বা নিরপেক্ষ থাকে না, প্রবেশ করে ইসলামের পক্ষে। সে তখন আল্লাহর পক্ষের শক্তি, কোরআনী পরিভাষায় ‘হিযবুল্লাহ বা আল্লাহর দলভুক্ত’। ইসলাম ও মুসলামদের উপর হামলার মুখে নিরপেক্ষ থাকা তখন গোনাহই নয়, তার কাছে সেটি শাস্তিযোগ্য অপরাধ গণ্য হয়।